Rampampam
„Rampampam“ – rumin qoʻshiqchisi va qoʻshiqnavisi Minelli ijro etgan qoʻshiqdir. 2021-yilning 18-martida Global Records leyblida singl oʻlaroq raqamli formatda eʼlon qilingan. Qoʻshiq matnini Minellining oʻzi yozgan. Qoʻshiqqa Viky Red produserlik qilgan. „Rampampam“ qoʻshigʻi Bolgariya, Chexiya, Vengriya, Mustaqil Davlatlar Hamdoʻstligi (MDH), Litva va Rossiya xit-paradlarida eng yuqori pogʻonagacha koʻtarilgan. Tarona Polsha fonografiya sanoati jamiyati (ZPAV) tomonidan ikki marotaba platina setifikati bilan taqdirlangan. Bundan tashqari, qoʻshiq uchun klip ham suratga olingan boʻlib, unga Kobzzon rejissorlik qilgan. Klip 2021-yilning 18-martida Minellining YouTube kanalida eʼlon qilingan.